stanford-oval/wikipedia huggingface dataset:
Paroni Zemo
Historia > Paroni Heinrich Zemo

Ensimmäinen paroni Zemo oli natsi-Saksan nerokas tiedemies, joka keksi useita aseita mukaan lukien superliiman, jonka liimaamia esineitä ei pystytty irrottamaan mitenkään (myöhemmin superroisto Ansamies keksi vasta-aineen superliiman vaikutukselle.) Hän piti huppua taistellessaan Kapteeni Amerikkaa vastaan. Eräässä kohtaamisessa Zemo oli kehittänyt superliiman, mutta Kapteeni Amerikka sai sen selville ja hajotti koeputket. Huppu jäi paroni Zemolle päähän superliiman vaikutuksesta. Paroni Zemo taisteli Kapteeni Amerikkaa vastaan useita kertoja tapahtuman jälkeen raivoissaan kasvojensa menetyksestä.
Kapteeni Amerikka selvisi kuitenkin useista hyökkäysyrityksistä. Kuultuaan että Kapteeni Amerikka oli hengissä Zemo käski tiiminsä Pahuuden Mestarit liimaamaan koko kaupungin superliimalla. Kapteeni Amerikka saapui paikalle Kostajien: Thorin, Rautamiehen, Jättiläisen ja Ampiaisen kanssa. Kostajat voittivat Zemon ja Pahuuden mestarit.
Myöhemmin Zemo liittoutui Lumoojattaren ja Teloittajan kanssa tuhotakseen Kostajat.
Zemo antoi Simon Williamsille supervoimat ja Williamsista tuli Ihmemies. Ihmemies houkutteli Kostajat ansaan, mutta Ihmemies pelasti Kostajat Zemolta. Zemo ampui Ihmemiestä, mutta Kostajat ehtivät Jättiläisen laboratorioon ja tallensivat hänen tajuntansa tietokoneeseen. Zemo kuoli myöhemmin kun Kapteeni Amerikka pudotti kallionlohkareet hänen päällensä.
Historia > Paroni Helmut Zemo

Paroni Heinrich Zemon poika Helmut Zemo kuuli isänsä kuolemaan johtaneesta tilanteesta ja syytti tästä Kapteeni Amerikkaa. Helmut käytti isänsä muistiinpanoja apunaan kun hän loi uudestaan useita isänsä luomia keksintöjä, mukaan lukien Liima-X. Zemo otti nimen Feenix ja vangitsi Kapteeni Amerikan ja Haukan Liima-X:ää sisältävän padan alle. Nämä kuitenkin pakenivat ja Kapteeni taisteli Feenixiä vastaan. Taistelussa Zemo putosi nesteeseen ja Kapteeni Amerikka ja Haukka luulivat Zemon kuolleen.
Tosiasiassa Zemo lavasti kuolemansa pakenemalla salaisesta putkesta padan alla ja piiloutui uuteen piilopaikkaansa Meksikossa. Zemon kasvot kuitenkin arpeutuivat pahasti nesteen takia ja hän alkoi käyttää samanlaista huppua kuin isänsä. Zemo liittoutui Arnim Zolan luoman mutantin Primuksen kanssa ja he yrittivät tuhota Kapteeni Amerikan, mutta epäonnistuivat.
Tämän jälkeen Zemo kokosi Pahuuden Mestareina tunnetun superrikollisryhmän tarkoituksenaan tuhota Kostajat. Tässä nämä kuitenkin epäonnistuivat ja joutuivat vankilaan. Zemo on yhä uudelleen yrittänyt tuhota Kapteeni Amerikan ja Kostajat kuitenkaan onnistumatta.
Historia > Paroni Helmut Zemo > Ukonnuolet

Kun  Kostajat ja Ihmeneloset näennäisesti kuolivat taistelussa Onslaughtia vastaan monet superrikolliset iloitsivat. Yksi kuitenkin huomasi paremman tavan maailman valloittamiseen. Paroni Zemo aikoi luoda sankariryhmän rikollisista jotta kansalaiset mieltyivisät heihin. Sitten paroni Zemo valtaisi maailman. Hän otti ryhmään Fiksaajan, Kuoriaisen, Kirkuvan Mimin ja Goljatin.
Sitten he aiheuttivat mellakan LAUTAlla voidakseen vapauttaa Kuukiven. Hän oli ehkä kaikkein epätodennäköisin valinta ajatellen faktaa että hän oli pettänyt Zemon hänen Pahuuden mestareiden jäsenenä. Zemo kuitenkin ajatteli että tiimi tarvitsisi pätevän psykologin ohjaamaan heitä lain oikealla puolella. Pian Zemo vapautti heidät maailmaan Ukonnuolina. Ryhmään kuului Kansalainen V  (paroni Zemo), Tekno (Fiksaaja), Atlas (Goljatti), Mach-1 (Kuoriainen), Laululintu (Kirkuva Mimi) ja Meteoriitti (Kuukivi).
Ukonnuolet taistelivat lukuisia superroistoja vastaan joihin kuului Romutusryhmä, Rottalauma, Hullu Haihattelija ja hänen Hämmästyttävä Androidinsa, Kangin kasvava mies ja uudelleen järjestetty Pahuuden mestarit. Zemo raivostui entisen tiiminsä nimen käytöstä, mutta ei voinut tehdä mitään Kansalaisena V:nä.
Pian Kuukivi ryhtyi pettämään Zemoa ja kokosi kaikki jäsenet kokoontumiseen.Kuukivi oli alkanut pitää sankarina olosta ja niin olivat myös Atlas, Laululintu ja Mach-1.Kun Kostajat ja Ihmeneloset palasivat kuolleista joka oli ollut pelkkä illuusio Zemo kertoi Ukonnuolien oikeat henkilöllisyydet YPKVV:lle jotta Ukonnuolten olisi pakko turvautua Zemoon.
Ukonnuolet hyökkäsivät Kostajien kimppuun mutta Meteoriitti ja muut sanoivat Zemolle että he pitävät sankarina olosta. Ukonnuolten jäsenet lähtivät pakoon mutta Tekno pysyi uskollisena Zemolle. Loput jäsenet yrittivät saada hyväksyntää YPKVV:ltä mutta he eivät saaneet. Ukonnuolet piiloutuivat ja nyt sekä paroni Zemo että YPKVV jahtaavat heitä. Kuitenkin Haukansilmä johtaa nyt tiimiä koska hän tietää millaista on olla entinen hyväksyntää hakeva rikollinen.
Muut mediat > Televisio

Paroni Heinrich Zemo esiintyy useissa The Marvel Super Heroes -sarjan Kapteeni Amerikka -tarinoissa, äänenään Gillie Fenwick. Hän esiintyy sekä yksin että Pahuuden Mestareiden ohella.
Molemmat paroni Zemot esiintyvät sarjan The Avengers: United They Stand jaksossa "Command Decision". Heinrich Zemo appears esiintyy ainoastaan takaumissa. Helmut Zemo (äänenä Phillip Shepherd) esiintyy samassa jaksossa Pahuuden Mestareiden johtajana.
Paroni Heinrich Zemo esiintyi toistuvana vihollisena sarjassa The Avengers: Earth’s Mightiest Heroes, ääninäyttelijänään Robin Atkin Downes. Vaikka hän muistuttaa takaumissaan omaa sarjakuvaversiotaan, hänen moderni ulkonäkönsä muistuttaa Helmut Zemon sarjakuvaversiota.
Paroni Heinrich Zemo esiintyy animesarjassa Marvel Disk Wars: The Avengers.
Paroni Heinrich Zem esiintyy Ultimate Spider-Man: Web-Warriorsin jaksossa "S.H.I.E.L.D. Academy." Hänen nhdään toiseen maailmansotaan sijoittuvassa takaumassa.
Molemmat paroni Zemot esiintyvät Avengers Assemble: Ultron Revolutionissa, David Kayen ääninäytelessä heitä kumpaakin saksalaisella aksentilla. Molemmat esiintyvät Hydran korkea-arvoisina jäseninä:
Paroni Heinrich Zemo nähtiin takaumassa, jossa hän kohtasi Kapteeni Amerikan ja Buckyn. Hänen mainittiin joutuneen vankilaan häviönsä jälkeen.
Paroni Helmut Zemo nähtiin pyrkimässä viemään loppuun isänsä suunnitelma, joka liittyi supersotilasseerumiin. Päästäkseen käsiksi siihen, hän hypnotisoi Kapteeni Amerikan kokemaan uudelleen hänen ja Buckyn taistelun hänen isäänsä Heinrichiä vastaan. Saatuaan seerumia haltuunsa, Helmut Zemo käytti sitä kahteen Hydran agenttiin ja muutti heidät raakalaismaisiksi taistelijoiksi. Hän päätyi käyttämään sitä myös itseensä, saaden nuoremman ulkomuodon, sekä yliluonnoliset voimat ja nopeuden. Tämän jälkeen, Zemo kohtasi taistelussa Rautamiehen ja Mustan Lesken. Vapauduttuaan Buckya koskevasta illuusiosta, Kapteeni Amerikka liittyi taisteluun. Kun kieleke sortui taistelun aikana, Helmut Zemo kieltäytyi pelastamisesta ja hyppäsi mereen, eikä hänen havaittu nousseen enää pinnalle.
Muut mediat > Elokuvat

Paroni Zemo esiintyi suoraan videolle julkaistussa animaatioelokuvassa Next Avengers: Heroes of Tomorrow, yhtenä Kostajien kukistamista vihollisista, kun Tony Stark mainitsi hänet "Pahuuden Mestareiden" yhteydessä.
Muut mediat > Marvel Cinematic Universe

Daniel Brühl näyttelee Helmut Zemoa vuonna 2016 Marvel Cinematic Universeen sijoittuvassa elokuvassa Captain America: Civil War. Tämä versio hahmosta on entinen itäeurooppalaisen valtion Sokovian tiedustelupalvelun eversti sekä puolisotilaallisen EKO Skorpion -teloitusryhmän komentaja, joka haluaa kostaa isänsä Heinrichin, vaimonsa Heiken ja poikansa Carlin kuolemat, jotka tapahtuivat Kostajien taistellessa Ultronia vastaan. Hän tietää, ettei voisi voittaa Kostajia voimakeinoin, joten Yhdistyneiden kansakuntien ratifioidessa Sokovian sopimuksen Kostajien toiminnan valvomiseksi, hän alkaa manipuloida nämä kääntymään toisiaan vastaan. Onnistuttuaan ajamaan Kostajat erilleen, hän yrittää itsemurhaa, mutta Musta Pantteri pysättää hänet ja toimittaa hänet Everett K. Rossin ja terrorismin vastaisen yksikön valvomaan vankilaan Berliiniin.
Brühl palasi näyttelemään Helmut Zemoa Disney+-sarjaan The Falcon and the Winter Soldier (2021). Zemo istui yhä vankilassa Berliinissä, kunnes Bucky Barnes ja Haukka vapauttivat hänet auttamaan Lipunmurskaajien jahtaamisessa. Sarjassa myös paljastui, että hän oli aatelissuvusta ja että hänellä oli autoja, yksityinen lentokone sekä hovimestari nimeltä Oeznik. Zemo tappoi uuden supersotilasseerumin kehittäneen tohtori Wilfred Nagelin ja tuhosi Lipunmurskaajien hallussa olevat käyttämättömät seerumipullot, lukuun ottamatta sitä, jota uusi Kapteeni Amerikka, John Walker, käytti itseensä. Lopulta Dora Milajen jäsenet pidättivät hänet Sokoviassa ja lähettivät vangiksi Lautalle. Myöhemmin Zemo onnistui kuitenkin vankilasta käsin lähettämään Oeznikin räjäyttämään auton, jolla poliisit olivat kuljettamassa Lipunmurskaajia vankilaan.
Aiheesta muualla

Paroni Zemon esittely Ihmeiden aika sivustolla (Arkistoitu – Internet Archive)
PenAirin lento 3296

| PenAirin lento 3296 |
| --- | --- |
 Onnettomuuspaikka
Yhteenveto
Päivämäärä:  17. lokakuuta 2019
Onnettomuustyyppi:  ulosajo kiitotieltä
Tapahtumapaikka:  Unalaskan lentokenttä, Unalaska, Alaska, Yhdysvallat
Lähtöpaikka:  Anchoragen kansainvälinen lentoasema, Anchorage, Alaska, Yhdysvallat
Määränpää:  Unalaskan lentokenttä
Kuolleita:  1
Loukkaantuneita:  9
Eloonjääneitä:  41
Lentokone
Konetyyppi:  Saab 2000
Lentoyhtiö:  PenAir
Rekisteritunnus:  N686PA
Matkustajia:  39
Miehistöä:  3
PenAirin lento 3296 oli PenAirin sisämaanlento Yhdysvalloissa Anchoragen kansainväliseltä lentoasemalta Unalaskan lentokentälle. 17. lokakuuta 2019 suoritetulla lennolla Saab 2000 -mallinen lentokone ajoi ulos kiitoradalta. Yksi matkustaja kuoli.
Tausta

Kone oli mallia Saab 2000, joka oli ollut lentoyhtiön palveluksessa vuodesta 2016 lähtien. Lennon kapteenilla oli 14 761 lentotuntia, joista 131 tällä konemallilla. Perämiehellä oli konemallilla takanaan 138 lentotuntia.
Tapahtumat

Kone lähti Anchoragesta kello 15.15 paikallista aikaa. Koneen lähestyessä määränpäätään tuulen raportoitiin tulevan ensin suunnasta 210 noin 10 solmun nopeudella ja sitten suunnasta 180. Kun tuuli kääntyi puhaltamaan suunnasta 300 noin 24 solmun nopeudella, kiitotiellä 31 olisi ollut suora vastatuuli ja täten parempi vastus koneen pysäyttämiseksi. Miehistö kuitenkin jatkoi lähestymistään vastakkaiselle kiitotielle 13.
Kun kone laskeutui, myötätuulta oli noin 15 solmua. Kapteeni kertoi lausunnossaan, että jarruja ei käytännössä ollut eikä miehistö saanut konetta pysähtymään. Miehistö yritti kääntää rullaustielle ja ajettuaan yli kiitotieltä toiselle tielle. Kone osui kuitenkin kiveen, minkä seurauksena vasen moottori laahasi maata ja rikkoutui. Kone meni aidan läpi ja autotien yli ja pysähtyi juuri ennen vettä. Kymmenen matkustajaa loukkaantui onnettomuudessa, heistä kaksi vakavasti, ja yksi kuoli vammoihinsa seuraavana päivänä.
Tutkinta

Tutkinnassa kävi ilmi, että koneen liukumisenestojärjestelmä oli johdotettu väärin. Kun vasemman laskutelineen ulompi rengas alkoi laahata kiitotiellä, järjestelmä vapautti kaikki laskutelineiden sisemmät renkaat ulompien sijaan, minkä seurauksena rengas laahasi lisää ja puhkesi. Tämän vuoksi koneen jarrutusteho väheni merkittävästi. Myös myötätuulella oli osuutensa onnettomuudessa, ja miehistö sai tutkinnassa osakseen kritiikkiä päätöksestään laskeutua kiitotielle 13.
Kuvia

Onnettomuuskone vuonna 2018.
Propellin lavan aiheuttama vaurio koneen kyljessä.
Sisätilojen vauriot
Brett Kavanaugh

| Brett Kavanaugh |
| --- | --- |

Yhdysvaltain korkeimman oikeuden jäsen
 6. lokakuuta 2018 –  
Presidentti:  Donald Trump (nimittäjä)
Edeltäjä:  Anthony Kennedy
Yhdysvaltain liittovaltion Columbian piirin vetoomustuomioistuimen tuomari
 30. toukokuuta 2006 – 6. lokakuuta 2018  
Presidentti:  George W. Bush (nimittäjä)
Edeltäjä:  Laurence Silberman
Seuraaja:  Neomi Rao
Henkilötiedot
Syntynyt: 12. helmikuuta 1965 (ikä 59) Washington, D.C.
Puoliso:  Ashley Estes (vih. 2004)
Lapset:  2
Tiedot
Puolue:  republikaani
Koulutus:  Yalen yliopisto
Brett Michael Kavanaugh (s. 12. helmikuuta 1965 Washington, DC, Yhdysvallat) on yhdysvaltalainen tuomari. Hän toimi Yhdysvaltain liittovaltion Columbian piirin vetoomustuomioistuimessa 2006–2018. Lokakuussa 2018 hänestä tuli Yhdysvaltain korkeimman oikeuden tuomari.
Valinta korkeimpaan oikeuteen

Yhdysvaltojen presidentti Donald Trump nimitti Kavanaugh’n heinäkuussa 2018 Yhdysvaltain korkeimman oikeuden tuomariksi eläkkeelle siirtyvän Anthony Kennedyn seuraajaksi.
Yhdysvaltain senaatti vahvisti 6. lokakuuta 2018 Kavanaugh’n nimityksen korkeimman oikeuden tuomariksi äänin 50–48. Kavanaugh vannoi virkavalan samana päivänä. Kahden virallisen valan vannomisen lisäksi järjestettiin Valkoisessa talossa 8. lokakuuta erillinen seremonia.
Valintaprosessin ollessa käynnissä Palo Alton yliopiston psykologian professori Christine Blasey Ford esitti Kavanaugh’ta vastaan syytöksen, jonka mukaan tämä oli seksuaalisesti kähminyt häntä 1980-luvulla Fordin ollessa 15- ja Kavanaugh’n 17-vuotias. Väitteelle ei löytynyt todistajia, eikä Kavanaugh’n historiassa ole esiintynyt mitään vastaavaa aikaisemmin. Kavanaugh kiisti syytöksen ja piti sitä poliittisena hyökkäyksenä. Kavanaugh’n vastaiset mielenosoitukset ovat olleet median mukaan huomattavia, ja lokakuussa väitettiin jopa yli 300 mielenosoittajan joutuneen pidätetyksi laittoman mielenosoituksen takia. Muita, peruttuja syytöksiä esitettiin, kuten Julie Swetnickin joukkoraiskaussyyte.
Starrin raportti

1990-luvulla Kavanaugh työskenteli erityissyyttäjä Kenneth Starrin alaisuudessa ja osallistui presidentti Bill Clintonin seksiskandaalin tutkintaan. Niin kutsuttu ”Starrin raportti” julkaistiin 11. syyskuuta 1998. Raportissa esiteltiin 11 perustetta, joiden mukaan Clinton olisi pitänyt asettaa valtakunnanoikeuteen. Kavanaugh kannattaa nykyisin niin sanottua executive privilege -periaatetta, jonka mukaan presidentillä on oikeus kieltäytyä todistamasta tai toimittamasta todistusaineistoa rikostutkinnan ja oikeudenkäynnin yhteydessä.
Aiheesta muualla

Kuvia tai muita tiedostoja aiheesta Brett Kavanaugh Wikimedia Commonsissa
Yhdysvaltain korkeimman oikeuden tuomarit
Roberts (puheenjohtaja)
Thomas
Alito
Sotomayor
Kagan
Gorsuch
Kavanaugh
Barrett
Jackson
Cebuanot

Cebuanot eli cebut ovat Filippiineillä asuvien visayojen alaryhmä. Cebuanot puhuvat pääosin cebuanon kieltä. He ovat lähtöisin Cebun provinssista mutta levittäytyneet myöhemmin myös Filippiinien muille alueille.
Noin kymmenen prosenttia filippiiniläisistä on cebuanoja.
Cebuanon kieli

| cebuano |
| --- | --- |
Oma nimi:  Sinugboanon, Sugboanon
Muu nimi:  cebu
Tiedot
Alue:  Cebu
Virallinen kieli:  Cebu
Kielitieteellinen luokitus
Kielikunta:  austronesialaiset kielet
Kieliryhmä:  malaijilais-polynesialaiset kielet keskifilippiiniläiset kielet
Kielikoodit
ISO 639-2:  ceb
ISO 639-3:  ceb
 Ohje 
Cebuano eli cebu on Filippiineillä puhuttava austronesialainen kieli. Alun perin sitä puhuttiin vain Cebun saarella, mutta nykyään se on pääkieli myös joillakin muilla Filippiinien saarilla. Kieltä puhuu äidinkielenään noin 20 miljoonaa ihmistä pääosin Keski-Visayasilla, suurin osa heistä bisayalaisia. Lisäksi sitä puhuu toisena kielenään arviolta noin kymmenen miljoonaa ihmistä.  Cebun sanajärjestys on VSO (verbi–subjekti–objekti). Kielen monissa sanoissa on espanjalainen alkuperä.
Ceawlin

Ceawlin (k. 593) oli Wessexin kuningas 560–592. Hän ajoi kelttiläiset britit pois suurimmasta osasta eteläistä Englantia ja lujitti Wessexin anglosaksisen kuningaskunnan asemaa. Beda Venerabilis laski Ceawlinin yhdeksi seitsemästä Humber-joen eteläpuolen Englannin yliherroista (bretwalda).
Anglosaksien kronikan mukaan Ceawlin auttoi isäänsä kuningas Cynriciä kukistamaan britit Beranburhin (Barbury) taistelussa vuonna 552. Oltuaan isänsä jälkeen kahdeksan vuotta kuninkaana Ceawlin ja hänen veljensä Cutha löivät Kentin kuninkaan Ethelbert Kentiläisen perusteellisesti taistelussa vuonna 568. Ceawlin voitti britit Dyrhamissa vuonna 577 ja onnistui sen seurauksena valloittamaan Gloucesterin, Cirencesterin ja Bathin. Tämän jälkeen Severnin jokilaakso oli avoin saksilaisvalloittajille, ja Walesin britit joutuivat eroon maanmiehistään Englannin lounaisosissa.
Tästä huolimatta Ceawlinin sukulainen Ceol onnistui valloittamaan ainakin osan Ceawlinin maa-alueista vuonna 591. Ceawlin karkotettiin hänen kärsittyään tappion Ceolia vastaan Woddesbeorgissa vuonna 592. Ceawlin kuoli seuraavana vuonna maanpaossa.
Campo de’ Fiori

Campo de’ Fiori sateen jälkeen.
Campo de’ Fiori on Rooman Parionen kaupunginosassa sijaitseva aukio, joka on tunnettu vilkkaasta torikaupasta ja yöelämästä. Se on myös yksi harvoista aukioista Roomassa, jonka laidalla ei ole kirkkoja. Keskiajalla sitä käytettiin pahamaineisena teloituspaikkana, mistä muistona sen keskellä on harhaoppisuudesta kuolemaantuomitun Giordano Brunon pronssipatsas.
Historia

Antiikin aikana Campo de’ Fiorin tuntumassa oli imperaattori Pompeiuksen rakentama teatteri, jonka yhteydessä toimi Venus Victrixin temppeli. Teatterin ja Tiberjoen välinen maakaistale oli tyhjää joutomaata joen tulvimisriskin vuoksi. Paikalla oli vielä 1400-luvun alussa villiintynyt niitty, josta aukion ’kukkaketoa’ tarkoittavan nimen on arveltu johtuvan. Toisaalta nimen on ajateltu viittaavaan Pompeiuksen Flora-nimiseen rakastajattareen.
Campo de’ Fiori alkoi saada nykyisen muotonsa 1400-luvulla. Ensimmäisenä sen laidalle rakennettiin Pyhän Birgitan kirkko, joka nykyään sijaitsee Piazza Farnesen puolella katujärjestelyjen sittemmin muututtua. Paavi Calixtus III uudisti koko alueen asemakaavan ja päällysti aukion kivillä 1456. Kivetyksestä huolimatta nimi campo (’aukea’ tai ’nurmikko’) jäi eikä sitä koskaan korvattu piazzalla. Vuonna 1473 paavi Sixtus IV rakennutti Ponte Siston sillan, joka yhdisti kaupunginosan Trastevereen Tiberjoen vastarannalla vilkastaen sen elämää. Näihin aikoihin valmistuivat myös monet alueen hienoimmista palatseista, kuten Palazzo della Cancelleria ja Palazzo Pio (ent. Palazzo Orsini), joka rakennettiin Venuksen temppelin raunioille. Aukiota ympäröivien rakennusten julkisivut ovat epäyhtenäiset, sillä niiden rakentamista ei säädelty asetuksilla – toisin kuin monilla muilla Rooman aukioilla.
Uudistusten jälkeen Campo de’ Fiorista tuli nopeasti tärkeä näyttäytymispaikka kardinaaleille, suurlähettiläille ja muille merkkihenkilöille. Aukiolla järjestettiin hevosmarkkinat maanantaisin ja lauantaisin, ja sen lähikaduille perustettiin majataloja ja käsityöläisten verstaita. Vähitellen koko alueesta kehittyi merkittävä liike- ja kulttuurielämän keskus. Jopa paavi Aleksanteri VI:n rakastajatar Vannozza Cattanei piti kahta majataloa aukion laidalla.
Campo de’ Fiorin historiassa on myös synkempi puolensa: sitä käytettiin satojen vuosien ajan rikollisten ja harhaoppisten rangaistuspaikkana. Aukiolla oli hirsipuu, jota tosin käytettiin enemmän rikollisten häpäisemiseen kuin teloittamiseen: uhri ripustettiin hirsipuuhun köyden varassa ja häntä hilattiin väkipyörällä ylös ja alas. Hirsipuu on kadonnut aukiolta aikoja sitten, mutta Campo de’ Fiorin ja Piazza Farnesen yhdistävä katu on edelleen nimeltään Via della Corda (Köysikatu). Yksi kuuluisimmista aukiolla teloitetuista oli italialainen filosofi Giordano Bruno, jonka inkvisitio poltti roviolla harhaoppisuudesta 17. helmikuuta 1600.
Campo de’ Fioria laajennettiin vuonna 1858 purkamalla rakennuksia sen länsireunalta. Hevosmarkkinat lakkautettiin 1869 ja niiden tilalle siirrettiin hedelmä- ja vihannestori Piazza Navonalta. Aukiolla käydään yhä torikauppaa aamupäivisin paitsi sunnuntaina ja myynnissä on kasvisten lisäksi kalaa, lihaa, kukkia ja mausteita. Iltaisin aukio muuttuu vilkkaaksi yöelämän keskukseksi, kun lähistön ravintolat ja yökerhot avaavat ovensa.
Muistomerkit ja suihkulähteet

Aukion keskellä on Ettore Ferrarin valama Giordano Brunon pronssipatsas, joka pystytettiin vuonna 1889 Brunon teloituspaikalle. Patsaan kasvot ovat kääntyneenä kohti Vatikaania ja sen jalustassa on kahdeksan kohokuvaa, jotka esittävät muita harhaoppisuudesta tuomittuja, kuten Jan Husia ja John Wycliffea. Italian vapaa-ajattelijat järjestävät muistomerkin luona joka vuosi muistotilaisuuden, johon osallistuu myös Rooman kaupunginjohtaja.
Vuonna 1590 Campo de’ Fiorille pystytettiin Giacomo della Portan veistämä suihkulähde, joka sai vetensä antiikinaikaisesta Acqua Vergine -akveduktista. Suihkulähdettä alettiin kutsua Fontana della Terrinaksi, koska se muistutti terriiniä, kannellista liemikulhoa. Se purettiin Giordano Brunon patsaan tieltä mutta siitä tehtiin kopio aukion länsipäähän 1898, tosin tällä kertaa ilman ’liemikulhon’ kantta. Alkuperäinen suihkulähde pystytettiin lähistöllä sijaitsevan Santa Maria in Vallicellan kirkon eteen 1925.
Italialainen Mario Bonnard ohjasi vuonna 1943 aukion elämästä kertovan elokuvan, jonka pääosia näyttelivät Anna Magnani ja Peppino De Filippo.
Aiheesta muualla

Kuvia tai muita tiedostoja aiheesta Campo de’ Fiori Wikimedia Commonsissa
Livekuvaa Campo de' Fiorilta
Campo de’ Fiori 1740-luvulla, jolloin aukiolla oli vielä hirsipuu (Giuseppe Vasin etsaus).
Giordano Brunon pronssipatsas.
Hedelmä- ja vihannestorin tarjontaa.
Aukiolle 1898 pystytetty kopio alkuperäisestä suihkulähteestä.
Cebu

Cebu
| --- | --- |
Muut nimet:  Sugbo
Sijainti:  Cebun provinssi Keski-Visayas Filippiinit
Saariryhmä:  Visayas
Merialue:  Tyynimeri
Korkein kohta:  1 000 m
Pinta-ala:  4 468 km²
| --- | --- |
Asukasluku:  3 850 989
Suurin kaupunki:  Cebu
muokkaa - muokkaa wikitekstiä - muokkaa Wikidataa
Cebu on saari Filippiineillä. Se kuuluu Cebun provinssiin, jonka pääkaupunki on Cebu. Cebua ympäröi 167 pienempää saarta, joita ovat muun muassa Bantayan ja Daanbantayan. Cebussa on yli 3 850 989 asukasta (2007).[lähde? ] Saari on Filippiinien tiheimmin asutettu saari, ja on Luzonin jälkeen taloudellisesti toiseksi tärkein. Saarella käy noin kaksi miljoonaa turistia vuodessa.
Cebun alkuperäisiä asukkaita kutsutaan nimellä cebuano. Lisäksi saarella asuu vähemmistöinä muun muassa espanjalais- ja kiinalaisperäisiä ihmisiä. Cebun kieltä puhuttiin aluksi vain Cebun saarella, mutta nyt se on pääkieli myös joillakin muilla Filippiinien saarilla.[lähde? ]
Cebussa on kuusi kaupunkia ja 47 kuntaa. Kaupungit ovat:
Cebu City
Danao City
Lapu-Lapu City
Mandaue City
Talisay City
Toledo City
Carl Johan Jägerhorn

Carl Johan Jägerhorn af Spurila (14. joulukuuta 1819 Turku – 24. kesäkuuta 1890 Helsinki) oli suomalainen kuvernööri, valtioneuvos, valtiopäivämies  ja varatuomari.
Jägerhorn oli kapteeni Gustaf Johan Jägerhorn af Spurilan ja Justina Reimsin ainoa poika. Hän avioitui 22. kesäkuuta 1862 Louise Henriette Angelique von Knorringin kanssa. Päästyään ylioppilaaksi Helsingissä 1839 Jägerhorn opiskeli juristiksi ja valmistui varatuomariksi 1847. Hän sai valtioneuvoksen arvon 1871. Jägerhornilla oli useita virkoja Suomen ritarihuoneella ja hän oli sen johtokunnan varapuheenjohtaja 1877. Jägerhorn osallistui aatellissäädyssä sukunsa edustajana valtiopäiville 1863–1864, 1867, 1872, 1877–1878 ja 1888 ja oli 1877–1878 säätyvaliokunnan puheenjohtaja. Jägerhorn oli viransijainen Uudenmaan läänin kuvernööri ja Helsingin keisarillisen palatsin vastaava 1875 ja 1877. Oulun läänin kuvernööri hän oli 1878–1883. Hänen sukulaisensa Carl Magnus Jägerhorn af Spurila oli ollut Oulun läänissä maaherra, läänin muodostuessa 1775 vuoteen 1782. Carl Johan Jägerhorn sai Pyhän Stanislauksen ritarikunnan ensimmäisen luokan kunniamerkin 1882. Kuvernööri Jägerhornia on kuvattu ”arvostetuksi virkamieheksi, joka oli lukemattomien toimikuntien puheenjohtaja”.
Asianajaja, valtiopäivämies Carl Georg Jägerhorn oli Carl Johan Jägerhornin poika.
Bror Laurla

Bror Laurla (17. kesäkuuta 1914 – 23. maaliskuuta 1990) oli suomalainen talvisodan ja välirauhan ajan historiasta kirjoittanut kirjailija.
Laurla kävi Oulun ruotsalaista yhteiskoulua ja pääsi ylioppilaaksi 1934. Hän kävi kadettikoulun 1936–1938. Talvisodan aikana Laurla oli patterinpäällikkönä Raskas Patteristo 4:ssä Taipaleessa. Jatkosodassa hän oli patteristoupseerina Raskas Patteristo 15:ssä ja Raskas Patteristo 33:ssa sekä Kevyt Patteristo 23:ssa Itä-Karjalassa ja Karjalan kannaksella. Laurla toimi vuonna 1944 Raskas Patteristo 33:n vt. komentajana Karjalan kannaksella ja Lapin sodan aikana hän oli patterinpäällikkönä Kenttätykistörykmentti 1:ssa 1944–1945. Sotien jälkeen Laurla siirtyi liikealalle.